Herbergisfélagarnir Dave Goodman , Sam Schechter og Jeff Davis voru handvissir um að þeim tækist að útskrifast úr menntaskóla án þess að læra neitt af viti , verandi snillingar í því að svindla á prófum . Nördinn Ethan Dulles kemst að svindlinu og hótar að láta reka þá úr skóla , nema þeir félagar hjálpi honum að ná sér í skvísuna Angela Patton . En ... Lesa meira Herbergisfélagarnir Dave Goodman , Sam Schechter og Jeff Davis voru handvissir um að þeim tækist að útskrifast úr menntaskóla án þess að læra neitt af viti , verandi snillingar í því að svindla á prófum . Nördinn Ethan Dulles kemst að svindlinu og hótar að láta reka þá úr skóla , nema þeir félagar hjálpi honum að ná sér í skvísuna Angela Patton . En meðan á þessu stendur verður Dave ástfanginn af Patton , sem Ethan er allt annað en ánægður með . ... minna Skítur á prikiÞað gerist ekki oft þar sem mynd fær ásinn hjá mér , en eftir að hafa orðið fyrir einni verstu bíóupplifun í langan , langan tíma , fær þessi mynd hiklaust sú einkunn . Maður hefur nú séð ýmsar misheppnaðar aulagrínmyndir nýlega ( Not Another Teen Movie er gott dæmi um eina slíka ) , en Slackers er ein ( ef ekki sú allra ) versta af þeirri tegund . Hún er heimskuleg , ófyndin og bara hreint út sagt drepleiðinleg . Svo er hún svo fáránlega ósmekkleg að hálfa væri hellingur . Öll hegðun persóna myndarinnar er bara viðbjóðsleg og pervertísk ( til að útskýra betur hvernig hegðun er hér um að ræða , þá kemur fram atriði þar sem viðkemur sokkabrúðu á kynfæri eins leikarans , svo er annað þar sem einn pissar í sturtu af engri ástæðu ... átti maður að hlæja ?? ) . Handritið er eins og það hafi verið samansett af mörgum lélegum unglingagrínmyndum , og útkoman er bara einn misheppnaður aulabrandari . Leikurinn er nánast að öllu leyti lélegur , og þar er Jason Schwartzman ( frændi Francis Ford Coppola ) sérstaklega sakaður fyrir slappa frammistöðu , svo er hann líka bara mjög MJÖG óþolandi . Hann fór einmitt algjörlega á kostum í Rushmore fyrir nokkrum árum , en er að gera sig að fífli hér ( og ég sver það að ég mun brjálast ef ég heyri hann syngja þetta ástarlag aftur ... ) og með þessu áframhaldi á hann enga framtíð í bíómyndum . Slackers reynir mest á að bjóða áhorfandanum upp á ógeðfellda brandara í stað þess að hafa þá eitthvað fyndna . Aldrei hló ég að myndinni , og ekki er einu sinni hægt að brosa yfir henni ( mig minnir m.a.s. að aðeins krakkar á aldrinum 9 - 12 ára hafi hlegið að henni á sýningunni sem ég fór á ) . Myndin fjallar eiginlega um svo lítið sem ekki neitt , en segir þó frá þremur vinum , sem hafa svindlað sér í gegnum nám í Háskóla . Nýjasta svindlið þeirra heppnast ekki eins og ætlast var , og geðsjúkur nördi ( Schwartzman ) kemst upp um þá . Hann kúgar félaganna til að kynna sér fyrir sætri gellu , en einn í vinahópnum ( Devon Sawa - úr Final Destination ) fellur svo fyrir henni sjálfur ( dö ... ein algengasta Hollywood-klisja sem til er ! ) . Sagan er fyrirsjáanleg að öllu leyti . Persónurnar eru ekkert áhugaverðar og klisjan í lokin var bara " too much , " og maður var næstum því farinn að æla yfir henni . Þess vegna mæli ég sterklega með því að áhorfendur sem munu ekki hlæja að fyrsta brandaranum , yfirgefi salinn eða bara hætta að horfa á hana áður en klisjan tekur völdin . Ég var alveg tilbúinn til að fara í hlénu , en einhverra hluta vegna sat ég kyrr ( og leit á klukkuna á 5 mínútna fresti eftirá ) og beið eftir góðum brandara . Grínmyndir eiga ábyggilega ekki eftir að verða mikið verri en þetta , og ég er nú þegar kominn með mynd sem stekkur beint í fyrsta sætið á mínum lista yfir verstu myndir ársins 2002 . Hvað var samt málið með Ginu Gershon og Cameron Diaz í hálfs mínútna gestahlutverkum ?? Fengu þær borgað fyrir þetta ? Þeirra vegna vona ég það ... Ég fór á þessa mynd í bíó um daginn og vissi ekkert um hana annað en að búið var að setja hana í sama flokk og American Pie og Road Trip . Það var ekki raunin því þessi er engan veginn í sama klassa og Road Trip . Ég sá það eiginlega í byrjun myndarinnar að þetta væri enn önnur klisjumyndin frá Bandaríkjunum og viti menn , þetta var enn önnur klisjan . Ef maður vill sjá enn aðra klisjumynd þá er þessi alveg jafn góð og næsta klisjan þó að það vanti kannski upp á persónusköpun í henni . Ég beið persónulega mjög lengi eftir endinum því mig langaði að komast í burtu því maður veit alveg hvað gerist í lokin eftir að hafa séð fyrsta korterið á myndinni . Það er að mínu mati ekki góður kostur í bíómynd , það er aldrei neitt sem kemur á óvart eða eitthvað sem heldur manni við efnið . Það eru góðir punktar í myndinni og alveg hægt að hlægja af henni en ég mæli ekkert sérstaklega með henni í bíó þegar það er alveg nóg af betri myndum í bíóhúsunum þessa dagana . Ég myndi bíða eftir að sjá hana á spólu eða eftir því að hún verði hreinlega sýnd í sjónvarpinu .